钦定古今图书集成/历象汇编/乾象典/第049卷 > 牛宿
## 钦定古今图书集成/历象汇编/乾象典/第049卷 > 牛宿

按：《诗经小雅大东》：“睆彼牵牛，不以服箱。”

〈朱注〉牵牛，星名。服，驾也；箱，车箱也。

按《礼记月令》：“季春之月，旦牵牛中。”

仲秋之月，昏牵牛中。

按《尔雅释天》：“何鼓谓之牵牛。”

〈注〉今荆楚人呼牵牛星为《檐鼓》。檐者，荷也。〈疏〉李巡云：“何鼓、牵牛，皆二十八宿名也。”孙炎曰：“何鼓之旗十二星，在牵牛北也。或名为何鼓，亦名牵牛。”如此文，则牵牛、何鼓一星也。如李巡、孙炎之意，则二星今不知其同异也。

按《星经》，“牵牛六星主关粱，工异主大路，中主牛。”木星
春夏木，秋冬火，中央火星为政始，日月五星行起于
此八度。八月昏中氏中，去北辰一百十度。

按：《史记天官书》：“牵牛为牺牲。”

〈注〉《正义》曰：“牵牛为牺牲，亦为关梁。其北二星，一曰即路，一曰聚火。”又上一星主道路，次二星主关梁。

按《汉书天文志》同。

按《晋书天文志》：“牵牛六星，天之关梁，主牺牲事。其北
二星，一曰即路，一曰聚火。又上一星主道路，次二星
主关梁，次三星主南越。”

按：《隋书天文志》同。

按《宋史天文志》，“汉永元铜仪，以牵牛为七度，唐开元
游仪八度。旧去极百六度，今百四度。景祐测验，牛六
星八度，距中央大星去极百十度半。”

按《观象玩占》，“牛六星曰牵牛，一曰天鼓，木星也，亦曰
天关，为关梁，主牺牲之事。阳气始于牵牛，日月五星
常贯之，为中道。中央大星，七政之始，七曜之行起于
此。其上二星一曰积路，一曰聚火，主道路。次二星主
关梁，又次二星主南夷。其中大星主牛。”